CELEX: 62013CN0433
Language: mt
Date: 2013-07-31 00:00:00
Title: Kawża C-433/13: Rikors ippreżentat fil- 31 ta’ Lulju 2013 — Il-Kummissjoni Ewropea vs Ir-Repubblika tas-Slovakkja

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 336/6
            
         Rikors ippreżentat fil-31 ta’ Lulju 2013 — Il-Kummissjoni Ewropea vs Ir-Repubblika tas-Slovakkja
   (Kawża C-433/13)
   2013/C 336/15
   Lingwa tal-kawża: is-Slovakk
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Tokár u F. Schatz, aġenti)
   
      Konvenuta: Ir-Repubblika tas-Slovakkja
   
      Talbiet
   
   
               —
            
            
               tiddikjara li, billi rrifjutat li tagħti lill-benefiċjarji residenti fi Stat Membru ieħor minbarra r-Repubblika tas-Slovakkja, l-allowances ta’ dipendenza, assistenza u kumpens ta’ spejjeż addizzjonali previsti mil-Liġi Nru 447/2008 Ġabra, ir-Repubblika tas-Slovakkja naqset milli twettaq l-obbligi tagħha taħt l-Artikoli 7 u 21 tar-Regolament (KE) Nru 883/2004 (1) tal-Parlament Ewropew u tal-Kunsill, tad-29 ta’ April 2004, dwar il-kordinazzjoni ta’sistemi ta’sigurtà soċjali;
            
         
               —
            
            
               tikkundanna lir-Repubblika tas-Slovakkja għall-ispejjeż.
            
         
      Motivi u argumenti prinċipali
   
   Il-Kummissjoni tiddikjara li l-allowances ta’ dipendenza, assistenza u kumpens ta’ spejjeż addizzjonali previsti mil-Liġi Nru 447/2008 huma benefiċċji għall-mard fis-sens tal-Artikolu 3(1)(a), tar-Regolament (KE) Nru 883/2004, li għandhom jitħallsu wkoll lill-benefiċjarji li ma humiex residenti fl-Istat Membru kkonċernat (f’dan il-każ ir-Repubblika tas-Slovakkja). Għalhekk, il-liġi nazzjonali ma għandhiex tillimita d-dritt tal-benefiċjarji li ma humiex residenti fit-territorju Slovakk, li jirċievu dawn l-allowances. Għaldaqstant il-liġi Slovakka, li tipprevedi tali restrizzjoni, ma hijiex konformi mal-Artikolu 48 TFUE u mal-Artikoli 7 u 21 tar-Regolament (KE) Nru 883/2004.
   
      (1)  ĠU Edizzjoni Speċjali bil-Malti, Kapitolu 5, Vol. 5, p. 72.